หน้าหนาวทำถึง✨ เหมยขาบ (แม่คะนิ้ง) มาทักทาย ยอดดอยอากาศหนาวจัด อุณหภูมิติดลบจนเหมยขาบมาเต็มเขา ใครมีแพลนไปเที่ยวภาคเหนือ ขึ้นเขาช่วงนี้ ห้ามพลาด ☺️❄️
.
กทม. ตอนนี้อากาศเย็นสบาย พัดลมหนาวมาไม่หยุดตั้งแต่ช่วงต้นปี ยิ่งเป็นช่วงตอนกลางคืนถึงเช้ามืด ได้เจออากาศน้อยกว่า 20 องศาเซลเซียสแน่นอน กทม.เย็นสบายขนาดนี้ ทางภาคเหนือยิ่งหนาวเข้าไปอีก 

🔹ล่าสุดที่ดอยอ่างขาง อำเภอฝาง จังหวัดเชียงใหม่ อุณหภูมิติดลบจนเหมยขาบมาเต็มเขา สร้างความประทับใจให้แก่นักท่องเที่ยวเป็นอย่างมาก
อุทยานแห่งชาติน้ำหนาว ยอดภูเรือ กิ่วแม่ปาน ก็ไม่แพ้กัน อุณหภูมิเหลือเลขตัวเดียวจนถึงติดลบ อากาศหนาวสะท้านใจกันเลยทีเดียว
.
หลายคนอาจสงสัยว่าเหมยขาบมาได้อย่างไร? 
“เหมยขาบ เป็นปรากฏการณ์ทางธรรมชาติ เกิดจากน้ำค้างที่ตกลงบนพืชพรรณ ใบไม้ หรือวัตถุที่มีอุณหภูมิต่ำกว่า 0 องศาเซลเซียส เมื่ออากาศเย็นลงและความชื้นในอากาศคงที่ น้ำค้างจะจับตัวกลายเป็นผลึกน้ำแข็งที่เกาะตัวอยู่บนกิ่งไม้หรือใบไม้ ลักษณะเหมือนขนฟูๆ คล้ายขนสัตว์ มีสีขาวบริสุทธิ์”
.
สำหรับชาว กทม. สัปดาห์ที่ผ่านมาเราต้องเผชิญกับฝุ่นอย่างสาหัส หลายพื้นที่ค่าฝุ่นสูงจนส่งผลกระทบต่อสุขภาพ นับว่าเป็นข่าวดีที่สัปดาห์นี้ ค่าฝุ่นเริ่มลดลง อยู่ในระดับสีเหลือง 

แม้ในบางพื้นที่ยังคงเป็นระดับสีส้มอยู่ แต่ความหนาแน่นของฝุ่นเริ่มลดลงมากกว่าสัปดาห์ที่แล้ว 🔸ข้อควรระวัง อย่าลืมใส่หน้ากากป้องกันฝุ่นก่อนออกจากบ้านไว้ก่อน เพื่อความปลอดภัยและป้องกันเชื้อโรค

#เหมายขาบ #อากาศหนาว #ดอยอ่างขาง #แม่คะนิ้ง #ฝุ่นpm